HS haki Norjasta vetyauton ja koeajoi kulkuneuvon, jota ei voi Suomessa tankata missään

Hyundai Nexo tupruttelee pakoputkestaan vain vesihöyryä.

Hyundai on määritellyt Nexon FUV:ksi eli tulevaisuuden monikäyttöajoneuvoksi (Future Utility Vehicle). Auto on etuvetoinen eli ei erityisen maastokelpoinen.­

Nyt pitäisi pystyä katsomaan tiukasti tulevaisuuteen. Monessa Euroopan maassa, esimerkiksi Saksassa, Tanskassa ja Norjassa, nähdään polttokennosähköautolla eli niin sanotulla vetyautolla mahdollisuuksia liikenteen päästöjen vähentämiseksi. Näissä maissa vetyautoilun vaatimien vetytankkausasemien infraan panostetaan jatkuvasti, vaikka ei se ihan halvaksi tulekaan.